Gedag julle sal dalk ons ervaring interesant vind: Die naweek het ons 4th of July gevier! Vir Amerika was dit die verjaarsdag van hulle onafhanklikheid, maar vir ons was dit ook die onafhanklikheid wat ons hier persoonlik in die VSA gevind het. Ons lewensomstandighede is nog net so lekker soos die paar maande net na ons hier aangekom het. Trouens, dit voel of dinge net beter gaan met ons. Seker omdat ons nou in ons huis begin insettle. En met die nuwe huis begin ek nou besef ons is heeltemal ingesuig in die lewenswyse. Dit het nou al twee keer gebeur dat ek ontdek dat die garage deur heelnag of heeldag oopgestaan het. As mens in die huis is kom jy dit nie juis agter nie. En die hele garage staan vol boeke en bokse goed wat nog uitgepak moet word en die twee motors wat nie gesluit is nie. En die groot vraag elke keer was of ek nou te moeg was om te onthou het om die deur te laat toegaan en of iemand anders se remote op ons garagedeur werk of wat. Eers later besef ek dat ek nie eers die moontlikheid oorweeg het dat iets in die garage gesteel kon word nie en nie eers opgecheck het nie. Ek dink nie ons sal weer maklik kan aanpas onder omstandighede waar 'n mens alles moet sluit nie. Saterdag het ons die tradisionele "parade" deur Eagan se strate met opset misgeloop. Ouma het tennis gekyk en ons had nog baie uitpakwerk in die huis. Ons het vermoed dit sou dieselfde wees as die Winter Parade wat ons in Februarie bygewoon het (Warmer) met straat orkeste, kraampies, ete en drinke, rooi wit en blou, ou moters, perdekarre, narre en diere. Ons het ook nie die tradisionele apple pie geniet nie - Ons wou een koop, maar hy was twaalf dollar en ek het gesien my ma sal nie lekker eet aan appels en 'n degie wat tagtig rand kos nie! Dit was ook so 'n groot pie dat ons hom nooit sou kon opeet nie. Persoonlik het dit vir my ook nie te lekker gelyk nie. 'n Mens moet seker maar in 'n tradisie opgroei om so 'n tradisie altyd te waardeer. Teen die middag het die een buurman ons buite gesien en kom kennis maak - baie vriendelik! Hy is Steve, is getroud en het twee seuns. Die seuns en maats het Saterdagaand buite in hulle agterplaas in tente geslaap. Na 'n braai Saterdagaand is ons almal in die wa om te gaan ry en te kyk of ons vuurwerke kan sien - dit sou glo die moeite werd wees. Ons kon nie presies uitvind waar dit sou wees nie, maar iemand by die kerk het ons 'n aanduiding van die straatkruising gegee om voor te mik. Oral oor die Twin Cities, en Amerika, word die vuurwerk vertonings gehou sodra dit donker is. By ons was dit eers tien uur. Reeds ver van Apple Valley se sentrum af het ons al geparkeerde karre gekry en mense wat orals in die parke uitkamp op komberse en met opvou stoele. Elke bietjie gras oor 'n hele paar viekante myl het mense op gehad. Ons het beplan om in die kar te bly en het maklik plek gekry in die parkeerterrein van 'n skool (onthou die skool parkeerterreine hier is baie groot, want helfte van die kinders kom met motors skool toe). Dit het baie gevoel soos die ou dae toe 'n mens nog in die inry in SA gaan fliek het. Die mense wat nie in die karre gebly het nie en wat nie met hulle komberse op die skool se grasperke gaan uitspan het nie, het opvoustoele by hulle karre opgestel en oral op die parkeerterrein gesit. En tienuur toe val daardie ouens weg met vuurwerke soos ek dit nog net in die flieks gesien het! Dit was asemrowend mooi en ten spyte van die laat uur het die seuns dit netso geniet. Ons staanplek was baie ideaal - net naby genoeg en net ver genoeg dat ons dit uit die wa se vensters kon sien. Na 'n halfuur se "oeee" en "aaahhh" moes ons toe huis toe, saam met tienduisende ander! Ons het seker 'n halfuur geneem net om uit die skool se parkeerterrein te kom, maar toe het die polisie baie slim te werk gegaan en die verkeer in groepe in verskillende strate in weggestuur. En met die gewag in die tou verkeer het die Amerikaners se beleefdheid weer na vore gekom - ek dog iets is fout want hulle vorm net een tou karre in 'n pad wat drie kon hou, Maar net een baan kon draai soos die polisie dit voor anngedui het en so het almal maar in die tou geval sonder om te probeer voor kom en indruk. Dis sulke klein tekentjies van die vlak van beskaafdheid hier wat ek baie van die Amerikaanse sameleweing waardeer. En vanmore se hoofnuusberig is die dodetal op die staat se paaie met die vakansie naweek (baie Amerikaners vat Donderdag en Vrydag af) :- daar is ses mense in totaal op die paaie dood en groot ontsteltenis oor; 'n heel ander prentjie as die honderd en meer waarvan 'n mens altyd oor Paasnaweek gehoor het. En so het ons eerste Independence Day verloop en ons magies is almal warm dat ons hier kan wees. Johan
jnpj...@bigfoot.com (Johan N Potgieter) writes: . Dit het nou al twee keer gebeur dat > ek ontdek dat die garage deur heelnag of heeldag oopgestaan het. > As mens in die huis is kom jy dit nie juis agter nie. Ek dink nie ons sal weer maklik kan aanpas > onder omstandighede waar 'n mens alles moet sluit nie. Te oordeel na die diere wat jy aandui as naby jou huis te sien: takbokke, woodchuck, hase en dies meer, neem ek aan dat jy op die periferie van een van Minneapolis se buitenste woonbuurtes bly. Nou wonder ek waar jy gebly het in Suid- Afrika voor jou vertrek na die VSA, Om nou die woonbuurtes van Johannesburg te vergelyk met een van die periferale woonbuurtes van 'n staat in die VSA is om appels met lemoene te vergelyk. So hou op om vir Suid-Afrikaners te vertel hoe wonderlik dit is waar jy bly. Daar is plekke in SA waar mense ook hulle karre laat oopstaan, en waar daar hase en bokke in die tuine is. Hier in Ottawa, in 'n stad wat heelwaarskynlik as "veiliger" beskou sal word as Minneapolis, kontrolleer ons die garages in ons condominium en is daar televisie- kameras om diewe op te spoor wat probeer inkom. Noord-Amerika is nie die "pie in the sky" plek wat jy dit probeer voordoen nie. Gloudina
On Tue, 7 Jul 1998 14:48:42 -0400, "P Kruger" wrote: > Ek wil ook graag 'n stuiwer in hierdie blikkie gooi. > Ons is nou ses maande in North Carolina, in 'n dorpie Holly Springs (so > groot soos vaalwater in Noordwes). Ek werk tans in New York, en wat 'n > kontras in verkeersmaniere. By die huis het ons Saterdagaand dieselfde > geduld en goeie maniere ondervind, maar Maandagoggend het die New Yorkers my > weer nie teleurgestel toe hulle met toeterkrag probeer het om die verkeer te > laat loop nie. Die VSA is sowaar 'n land van kontraste, Ons ry saam met die huis agent hier in Eagan en stop by 'n vierrigting stop, rustig en geduldig. Vertel hy ons dat hy al New Yorkers in die kar gehad het wat hom vertel het dat dié stop in NY tot menige moorde sou gelei het!! Daar is glo net nie die geduld nie! En ek sou ook 'n paar van daardie New Yorkers in JHB wou laat bestuur!
On 7 Jul 1998 23:32:37 GMT, waffled: > koning kraai. Ongelukkig, ou Piet, > het die Verenigde Volke verklaar > dat Kanada die beste land ter wereld > is om in te bly. Buitendien bly ek > ook in die tweede grootste land in > die wereld. En ons het gereeld > handels-oorskotte. Op grond waarvan maak die VVO die uitsprake? En wanneer is die groot oordeel gemaak? En wie in die VVO het die besluit geneem? Ek sou maar versigtig wees vir VVO uitsprake - sou hulle nie ook al by nou kinderhongersnood en kinderarbeid uitgewis het nie? Jy wil nie he Johan moet ons van Amerika vertel nie, maar dan maak jy hier 'n halfgebakte attempt om ons te vertel Canada is wonderlik. Jy is 'n hipokraat. Vertel on eerder hoekom jyself dink Canada is so wonderlik. Wat het die grootte van die land te doen met hoe goed dit is om in die land te bly? Bly jy al lank in Canada? Dis mos naby, jy moet in Amerika gaan toer en self gaan kyk hoe dit daar lyk. Wat is die negatiewe punte van in Canada bly? ...sommer net ek, Simon
Johan N Potgieter wrote in message ... > On Tue, 7 Jul 1998 14:48:42 -0400, "P Kruger" wrote: > >> ... het die New Yorkers my >> weer nie teleurgestel toe hulle met toeterkrag probeer het om die verkeer te >> laat loop nie. Die VSA is sowaar 'n land van kontraste, > > ....En ek sou ook 'n paar van daardie New Yorkers in JHB wou laat bestuur! Ek glo hulle sal die taxis in Johannesburg 'n goeie run gee, dit behoort nogal 'n belewenis te wees. Groetnis
jnpj...@bigfoot.com (Johan N Potgieter) writes: > > Kan ''n mens jou nou op 'n swakker verwysing beroep as die VVO!! Nee, > sies, Gloudina, hier steek jy weer jouself met die tandeborsel in die > keel! Dit is vir my so eienaardig. 'n Amerikaanse neo-nazi aryan kla altyd soos klokslag oor die dominasie van die wereld deur die V.V.O. En soos klokslag kom ou Johan met dieselfde argumente voor die dag. 'n Mens maak nou maar jou eie gevolgtrekkings. En ek is nou siek vir hierdie string met sy verkeerd-gespelde "independence day." Mag ek dit verander, ou Lou, of sal dit nou weer vir jou gal laat afbraak? Gloudina
On 7 Jul 1998 17:37:16 GMT, wrote: > jnpj...@bigfoot.com (Johan N Potgieter) writes: > > > . Dit het nou al twee keer gebeur dat >> ek ontdek dat die garage deur heelnag of heeldag oopgestaan het. >> As mens in die huis is kom jy dit nie juis agter nie. > > Ek dink nie ons sal weer maklik kan aanpas >> onder omstandighede waar 'n mens alles moet sluit nie. > > > Te oordeel na die diere wat jy aandui as naby > jou huis te sien: takbokke, woodchuck, hase en > dies meer, neem ek aan dat jy op die periferie > van een van Minneapolis se buitenste woonbuurtes > bly. Nee, ek bly in die middel van Eagan, halfmyl van die burgersentrum af en van Dakota county se grootste biblioteek af. Halfmyl van twee laerskole af, myl en 'n half van die groot Eagan Sakesuntrum af. Agter ons is 'n groot park wat net woud en meer is. En dis deel van 'n reeks parke wat van hier af meer suid strek. Drie myl van ons af is 'n ranch, die Diamond T Ranch waar daar vierhonderd perde gehou word. Twee myl van hier af is 'n groot industriele gebied met verskeie fabrieke en die Twin Cities se groot bulk mail fascility. Agt myl van ons af is die besige lughawe van Minneapolis - St Paul wat 27 miljoen mense per jaar hanteer. (werk maar self die daaglikse hoeveelheid uit) Gaan kyk maar by http://www.macavsat.org/ en by http://www.mspairport.com/news/questions.html na baie intersante statistieke. Eagan is omring van ander stede soos Rosemount, Burnsville en Apple Valley aan ons suide kant - noord van ons lê meer dig beboude ouer stede van St Paul, West St Paul, Mendota en Woodbury. As een van julle my nou sê hoe mens dit doen dan stuur ek vir julle 'n Mapquest kaart van waar dit is. Kom kyk self - dis alles waar. > Nou wonder ek waar jy gebly het in Suid- > Afrika voor jou vertrek na die VSA, In Horison in Roodepoort. > Om nou die > woonbuurtes van Johannesburg te vergelyk met een > van die periferale woonbuurtes van 'n staat in die > VSA is om appels met lemoene te vergelyk. Jy is reg - dis heel anders! Soos dag en nag! Ek is so bly jy sien nou die lig!!!! > So hou > op om vir Suid-Afrikaners te vertel hoe wonderlik > dit is waar jy bly. Hoekom? Wil jy ook die waarheid wegsteek soos die vorige regering in SA gedoen het??? Hoekom is jy gekant teen die versprei van kennis. Kom woon een van ons maandelikse byeenkomste by van oud-SuidAfrikaners en kom hoor hoe ALMAL van hulle dit hier geniet! Dis baie lekker hier! Veral vir die van ons wat positief ingestel is. > Daar is plekke in SA waar > mense ook hulle karre laat oopstaan, en waar daar > hase en bokke in die tuine is. Ja, dis wonderlik - ek weet dit was nog tot onlangs so in Nature's Valley as daar nie te veel Transvalers was nie. Karre oopstaan? Nee Gloudina, jy was te lanklaas daar! > Hier in Ottawa, in > 'n stad wat heelwaarskynlik as "veiliger" beskou > sal word as Minneapolis, kontrolleer ons die > garages in ons condominium en is daar televisie- > kameras om diewe op te spoor wat probeer inkom. Good for you!!! Hier het ons polisie karre wat gereeld die strate patrolleer - dis hoekom ons so veilig is en voel. Eagan is ook veiliger as St Paul wat weer veiliger is as Minneapolis, maar die Suid Afrikaners wat in Minneapolis bly se nog steeds dit is soos die hemel in vergelyking met die post 1994 SA wat hulle agtergelaat het!! > Noord-Amerika is nie die "pie in the sky" plek > wat jy dit probeer voordoen nie. > > Gloudina Dis nie 'n utopia nie - geen plek is nie, maar as jy eers hier is is dit 'n damn site beter as meeste ander plekke in die wereld. En as jy nou so kla oor Otawwa, moet jy eerder kyk na jou eie ingesteldheid as na jou omgewing. Dis nou te sê as jy nie regtig in 'n hool gaan inkruip het soos jy vroeër aan ons te kenne gegee het nie. Selfs dan sou 'n positiewe lewenshouding jou ver gevat het om jou omgewing meer te waardeer.
m...@here.com (Simon) writes: > Bly jy al lank in Canada? Dis mos naby, jy moet in Amerika gaan toer > en self gaan kyk hoe dit daar lyk. > Wat is die negatiewe punte van in Canada bly? > > ...sommer net ek, Simon Ha, ha, ou Simon-met-die-groot-bek, die grap is dat ek al meer van die VSA gesien het as Johan Potgieter, wat nou die anderdag eers in Chicago gekom het en hy bly nie tever daarvandaan nie. (Ek was al op die 4th of July in Chicago.) Dis vir my snaaks, as dit nie so pateties is nie, hoe 'n sekere soort Afrikaner in die VSA (en in Kanada) aankom en begin spog oor hoe wonderlik "Amerika" of "Kanada" nou is. Hoekom voel hulle onder druk om te spog? En vir jou informasie, ou Simon, ek bly een uur se ry van die VSA se grens en 'n goeie stywe driekwartdag se ry van New York af. (Waar ou Johan nog nie was nie.)
"P Kruger" writes: > Laat ons mekaar reg verstaan, ek het > VSA toe gekom omdat my kinders se wit velle in SA vir hulle meer probleme as > geleenthede geskep het Dit lyk > net vir my asof jy teen jou wil "ontvoer" is uit SA. Ons is uit Suid-Afrika omdat ons nie ons kinders wou laat grootword in 'n land waar tagtig persent van die land se regmatige bevolking se nie-blanke velle vir hulle meer probleme as geleenthede geskep het. Ek neem aan SA was OK toe jou kinders se velle nog die regte kleur gehad het? > Hoekom moan jy dan so? jy weet, iemand het vir my gese "Afrika is nie vir > Sissies nie" nou ek glo nou "om uit Afrika te gaan en jou kop bo water te > hou, is nie vir Sissies nie" Lyk my jy is 'n Sissie. > Groetnis man, ek hou die "all-sorts" hoog. So, jy impliseer die mense wat in SA hulle kop bo water hou, is sissies. En jy wat getrek het, is die wonderlike brawe een. Hou op om koning te kraai. Hou op om jou te vergelyk. Hou op om vir jou op die skouer te klop. Ons het dit nie gedoen toe ons die wit vleespotte in SA verlaat het nie (en glo my, 'n wiskundige in SA gedurende die tyd toe meeste van die geld op wit akademici bestee is, het langs groot en diep vleespotte gesit). As jy nou sê: "ek hou die all-sorts hoog" - wat bedoel jy daarmee? Vir my beteken dit net een ding - liquorice all-sorts. Het dit enige verband? Gloudina
Johan N Potgieter wrote: > > Gedag julle sal dalk ons ervaring interesant vind: > opgecheck het nie. Ek dink nie ons sal weer maklik kan aanpas > onder omstandighede waar 'n mens alles moet sluit nie. Daar is darem 'n paar uitsonderings; my ouers se plaas op die hoeveld o.m., ek weet die voordeursleutel is een van daai ou mangafters met die krulle in die ent, maar die is baie geroes en as jy Ma nouvra waar hy is gaan jy net 'n 'blank' trek...maar dit helpseker dat daar 2 Boerboele ronddwaal. > in die tou geval sonder om te probeer voor kom en indruk. Dis sulke > klein tekentjies van die vlak van beskaafdheid hier wat ek baie van > die Amerikaanse sameleweing waardeer. Waar. Die pommies is identies, ekhet in SA laas 'n toeter gehoor! :) > Johan Ten spyte van alles, hoe gaan ek my Vaderland prysgee? NEVER!